text: Esbjerg er færdig
  29 maj 2011 kl. 15.56
  Esbjerg er færdig i Superligaen. Næste år hedder det første division. Det blev en realitet, da Esbjerg kun fik 2-2 ude mod Randers. 
  Opbakningen til dagens skæbnekamp fejlede ellers ikke noget. Allerede ved middagstid fyldte håbefulde Esbjerg-fans hele 10 busser. Men udflugten til Randers var altså forgæves. 
  Efter 10 år i den fornemmeste række, hvor det blandt andet blev til en broncemedalje og en plads i pokalfinalen, står den nu på første division, når holdet næste sæson spiller på det nye flotte Blue Water Arena.  
  Både Sønderjyske og horsens tabte i sidste runde. Sønderjyske hjemme til Brøndby 0 - 2 - og Horsens ligeledes hjemme til Silkeborg med 1 - 2.
  